
	[bookmark: nev]TARNAY MÁRTON
tarnay.marton@gmail.com
Mérnök informatikus
MSc, 2. félév
Budapesti Műszaki és Gazdaságtudományi Egyetem
Villamosmérnöki és Informatikai Kar
	
[bookmark: _GoBack]






Témavezetők:
	Földvári András
Doktorandusz, BME VIK

	Péter Bertalan Zoltán
Doktorandusz, BME VIK




Kvalitatív következtés alapú hibadiagnosztika elosztott rendszerekben

Kulcsszavak: hibadiagnosztika; elosztott rendszerek; logikai következtetés; megfigyelhetőség; kvalitatív modellezés
A modern felhő-natív alkalmazások rengeteg előnnyel szolgálnak a lazán csatolt szoftverkomponensek rugalmassága és skálázhatósága szempontjából. Viszont az így létrejött elosztott rendszerek komplexitása jelentősen megnövekedett. A rendszer viselkedésének megértése, kifejezetten üzemzavarok és hibák esetén, komoly kihívások elé állítja az üzemeltetési csapatokat. Ezen kihívások kezelésére a megfigyelhetőségi (observability) eszközök kerültek előtérbe, melyek a rendszer belső működésének  vizsgálatára és megmagyarázására fókuszálnak. A rendszer állapotának megértése csökkenti a mérnökök munkaterhelését és javítja a rendelkezésre állását.
A dolgozatomban egy új modell-alapú diagnosztikai keretrendszert hoztam létre, mely az OpenTelemetry szabványra építve egy közös kvalitatív metamodellben reprezentálja az elosztott nyomkövetés, eseménynaplózás és a teljesítménymonitorozás adatait. Az adatok elemzéséhez és a diagnosztikai szabályok kiértékeléséhez Answer Set Programming (Prolog-szerű) alapú logikai következtetést alkalmaztam. A diagnosztikai modell automatikus létrehozásához az induktív logikai programozást használtam fel, mely képes mérnöki szemmel könnyen interpretálható szabályokat alkotni a hibajelenségek leírására.
A dolgozat eredményeként létrehoztam egy multimodális modellt, mely integrálva a megfigyelhetőségi eszközök heterogén adattípusait. Ez a modell lehetővé teszi a komplex felhő-natív rendszerek megértését, elősegítve a további vizsgálatokat. Továbbá megalkottam egy moduláris diagnosztikai keretrendszert, mely képes érthető eredményekkel segíteni a rendszer üzemeltetőit. Ezen felül létrehoztam egy induktív tanulásra építő megközelítést, melynek segítségével automatikusan kinyerhetők szabályok, melyek képesek megmagyarázhatóan leírni a rendszer hibajelenségeit. A létrehozott megoldást egy hibákkal injektált, diagnosztikai eszközök teljesítményértékelésére használt adathalmazon értékeltem ki.
A javasolt megközelítés hatékonyan kezeli a hibalokalizáció kihívásait a felhő-natív rendszerekben. Logikai következtetés és induktív tanulás alkalmazásával a hibák kiértékelésére és elemzésére a keretrendszer olyan megoldásokat generál, amelyek jobban érthetők a mérnökök számára, elősegítve az átláthatóságot és további döntéshozást. A kiértékelés bebizonyosodott, hogy a multimodális megközelítés felülmúlja az egyetlen adattípusra támaszkodó megközelítéseket, valamint a pontossága összemérhető más multimodális diagnosztikai rendszerekkel.



